**Z A P I S N I K**

**43.** sjednice školskog odbora Gimnazije „Matija Mesić“ održane **16. ožujka 2017.** godine s početkom u **14** sati u zgradi Gimnazije.

**Prisutni:** Mirjana Stanić, Andrea Sertić, Dubravka Pitlović, Daria Pinjuh-Budisavljević i Anita Holub

**Odsutni:** Zlatko Markovinović i Vesna Gajger

Sjednici nazoče još i Goran Zavor, ravnatelj škole i Gorana Lavrenčić, tajnica škole

Nakon što je predsjednica Školskog odbora Mirjana Stanić utvrdila da sjednici prisustvuje većina članova i da sjednica može započeti za sjednicu je predložen sljedeći

DNEVNI RED

1. Usvajanje zapisnika 42. sjednice Školskog odbora

2. Davanje prethodne suglasnosti na prijedlog ravnatelja o odabiru kandidata za zasnivanje

 radnog odnosa po raspisanom natječaju

3. Razmatranje i donošenje Prijedloga Odluke o izmjenama i dopunama Statuta Gimnazije

 „Matija Mesić“

4. Razmatranje prijedloga i donošenje Pravilnika o zaštiti i obradi arhivskog i registraturnog

 gradiva Gimnazije „Matija Mesić“

5. Razmatranje prijedloga i donošenje Pravilnika o provedbi postupka jednostavne nabave

 Gimnazije „Matija Mesić“

6. Donošenje odluke o raspisivanju natječaja za izbor i imenovanje ravnatelja Gimnazije

 „Matija Mesić“

7. Utvrđivanje kriterija za prikupljanje ponuda za davanje na korištenje prostora čajne

 kuhinje

8. Različito

Predloženi dnevni red jednoglasno je prihvaćen.

**Ad 1.**

Na zapisnik 42. sjednice Školskog odbora nije bilo primjedbi i jednoglasno je usvojen.

**Ad 2.**

-Zbog odlaska na bolovanje nastavnika Mire Balukčića škola je po raspisanom natječaju na radno mjesto nastavnika informatike primila Kristinu Andrišek, sveučilišnu prvostupnicu, inženjerku računarstva. Budući da imenovana nije ispunjavala uvjete natječaja, ugovor o radu sklopljen je na 5 mjeseci. Zbog isteka ugovorenog roka, škola je 23. veljače 2017. godine ponovno raspisala natječaj za jednog nastavnika informatike na određeno vrijeme do povratka nastavnika na rad, s nepunim radnim vremenom 20 sati nastave tjedno (nastavnik je koristio pravo na umanjenje norme sukladno članu 24. Kolektivnog ugovora).

Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 3. ožujka 2017. godine. Na natječaj se javilo 5 kandidata, od kojih su samo dva kandidata ispunjavala uvjete (Gordana Pavlović, mag. educ. matematike i informatike koja je odustala od natječaja i Maja Jovinac, mag. educ. matematike i informatike).

Na dan održavanja sjednice Školskog odbora, škola je primila informaciju da je toga dana nastavnik Miro Balukčić preminuo. Budući da se sada po raspisanom natječaju za zamjenu za vrijeme bolovanja ne može primiti nitko od prijavljenih kandidata, škola će ponovno raspisati natječa za radno mjesto nastavnika informatike. Do raspisivanja i realizacije po natječaju, ravnatelj predlaže da se na radno mjesto nastavnika informatike primi Maja Jovinac, magistra edukacije matematike i informatike po ugovoru do 60 dana

Nakon ravnateljevog obrazloženja i kraće rasprave članovi Školskog odbora jednoglasno su donijeli sljedeću

ODLUKU

Daje se suglasnost na ravnateljevu odluku o sklapanju ugovora o radu na određeno vrijeme s nepunim radnim vremenom 20 sati nastave tjedno do 60 dana bez raspisivanja natječaja sa Majom Jovinac.

Početak rada po ovom ugovoru je 20. ožujak 2017. godine.

- Zbog najave bolovanja nastavnika Gorana Kneževića, škola je 23. veljače 2017. godine raspisala natječaj za jednog nastavnika matematike na određeno vrijeme do povratka nastavnika na rad, s punim radnim vremenom. Na natječaj su se javila samo tri kandidata, ali ni jedan od kandidata ne ispunjava uvjete natječaja.

Budući da nitko od prijavljenih kandidata ne ispunjava uvjete natječaja te da nastavnik još nije otišao na bolovanje (iako je bolovanje najavio 20. veljače 2017. godine) po raspisanom natječaju nitko nije primljen.

**Ad 3.**

Tajnica je izvijestila članove Školskog odbora da je 28. prosinca 2016. godine donesen Pravilnik o izmjeni Pravilnika o kriterijima za izricanje pedagoških mjera, a 25. siječnja 2017. godine donesen je Zakon o izmjenama i dopunama Zakona o odgoju i obrazovanju u osnovnoj i srednjoj školi. S prethodno navedenim pravnim propisima Škola je dužna uskladiti odredbe svog Statuta. Prijedlog Odluke o izmjenama i dopunama napravljen je prema uputama Upravnog odjela za obrazovanje, šport i kulturu Brodsko-posavske županije.

Na predložene izmjene i dopune Statuta, koje je obrazložila tajnica, nije bilo primjedbi pa su članovi Školskog odbora jednoglasno donijeli sljedeću

ODLUKU

-Donosi se Prijedlog Odluke o izmjena i dopuna Statuta Gimnazije „Matija Mesić“,

 Slavonski Brod.

-Prijedlog Odluke o izmjenama i dopunama Statuta dostaviti će se Županijskoj skupštini

 Brodsko-posavske županije radi dobivanja prethodne suglasnosti.

**Ad 4.**

Tajnica je ukratko obrazložila razlog donošenja Pravilnika o zaštiti i obradi arhivskog i registraturnog gradiva i naglasila da je isti napravljen prema uputama Državnog arhiva u Slavonskom Brodu. Sastavni dio Pravilnika je i Poseban popis arhivskog i registraturnog gradiva s rokovima čuvanja. Nakon donošenja Pravilnika od Državnog arhiva u Slavonskom Brodu zatražit će se suglasnost na Pravilnik o zaštiti i obradi arhivskog i registraturnog gradiva Gimnazije „Matija Mesić“, Slavonski Brod i odobrenje Posebnog popisa arhivskog i registraturnog gradiva s rokovima čuvanja.

Na predloženi Pravilnik nije bilo primjedbi pa su članovi Školskog odbora jednoglasno donijeli sljedeću

 ODLUKU

-Donosi se Pravilnik o zaštiti i obradi arhivskog i registraturnog gradiva Gimnazije „Matija

 Mesić“, Slavonski Brod.

-Ovaj pravilnik stupa na snagu danom objave na oglasnoj ploči Škole, a primjenjuje se nakon

 dobivanja suglasnosti Državnoga arhiva ili istekom roka iz članka 17. stavka 3. Pravilnika o

 zaštiti i čuvanju arhivskog i registraturnog gradiva izvan arhiva.

-S danom donošenja novoga Pravilnika prestaje vrijediti Pravilnik o zaštiti arhivskoga i

 registraturnog gradiva i Poseban popis arhivskog i registraturnog gradiva s rokovima

 čuvanja Gimnazije „Matija Mesić“, Slavonski Brod, na koji je DASB dao suglasnost 10.

 svibnja 2007. godine (KLASA: 011-02/07-01/08, URBROJ: 2178-19-06-07-1).

**Ad 5.**

Tajnica je izvijestila Školski odbor da je od 1. siječnja 2017. godine na snazi novi Zakon o javnoj nabavi. Prema članku 15. Zakona o javnoj nabavi pravila, uvjete i postupke jednostavne nabave (nabavu robe, radova i usluga, procijenjene vrijednosti do 200.000,00 kuna za nabavu roba i usluga, odnosno 500.000,00 kuna bez PDV-a za nabavu radova) utvrđuje Škola Pravilnikom, uzimajući u obzir načela javne nabave.

Škola je obvezna Pravilnik te sve njegove kasnije promjene objaviti na svojim internetskim stranicama.

Pravilnik o provedbi postupka jednostavne nabave Ekonomsko-birotehničke škole napravljen je prema Pravilniku osnivača – Brodsko-posavske županije, koji smo dobili od Upravnog odjela za obrazovanje, šport i kulturu Brodsko-posavske županije.

Na predloženi Pravilnik nije bilo primjedbi pa su članovi Školskog odbora jednoglasno donijeli sljedeću

ODLUKU

-Donosi se Pravilnik o provedbi postupka jednostavne nabave.

-Pravilnik stupa na snagu danom donošenja i objavit će se na internetskim stranicama

 Škole.

-Stupanjem na snagu ovog Pravilnika stavlja se izvan snage Pravilnik o provedbi postupaka

 nabave bagatelne vrijednosti Gimnazije „Matija Mesić“, Slavonski Brod,

 KLASA: 003-06/15-01/01, URBROJ: 2178/01-11-03-15-04/1 od 19. ožujka 2015. godine.

**Ad 6.**

Sukladno odredbama Zakona o odgoju i obrazovanju u osnovnoj i srednjoj školi, Školski odbor raspisuje natječaj za izbor i imenovanje ravnatelja škole.

Odredbama Statuta Gimnazije „Matija Mesić“ propisano je da se natječaj raspisuje najkasnije 60 dana prije isteka mandata aktualnog ravnatelja. Nadalje, Statutom je propisan i način izbora i imenovanja ravnatelja te rokovi u kojima je to potrebno obaviti.

Mandat aktualnom ravnatelju istječe 26. lipnja 2017. godine.

Slijedom iznesenog, a nakon kraće rasprave, članovi Školskog odbora jednoglasno su donijeli sljedeću

ODLUKU

-Raspisuje se natječaj za izbor i imenovanje ravnatelja Gimnazije „Matija Mesić“, Slavonski

 Brod.

-Natječaj će se objaviti u dnevnom tisku Večernji list, na oglasnoj ploči škole i službenoj web

 stranici škole [www.gimnazija-mmesic-sb.skole.hr](http://www.gimnazija-mmesic-sb.skole.hr)

-Rok za podnošenje prijava kandidata na natječaj je 15 dana od dana objave natječaja.

-Sastavni dio ove odluke je tekst natječaja.

-Ova odluka stupa na snagu danom donošenja.

Nakon što je odlukom utvrđeno u kojem će se dnevnom tisku natječaj objaviti i rok u kojem se primaju prijave na natječaj, tajnica je predložila da se natječaj objavi 5. travnja 2017. godine. Sjednica Školskog odbora na kojoj bi se utvrdila lista kandidata koji ispunjavaju uvjete natječaja trebala bi se održati 24. travnja 2017. godine. Nazočni su se složili s predloženim.

**Ad 7.**

Nakon što je u rujnu 2016. godine Školski odbor odlučio da će se za korištenje prostora čajne kuhinje provesti postupak odabira drugog korisnika, u provedenom postupku ponovno izabrana Pekarnica Mrvica.

Poslije provedenog postupka odabira najpovoljnije ponude po pozivu za dostavljanje ponuda za korištenje prostora čajne kuhinje i prodaju gotovih proizvoda, sa korisnikom Pekarnicom Mrvica sklopljen je ugovor na godinu dana. Korisnik je, unatoč pisanim opomenama, neredovito plaćao ugovorenu naknadu za korištenje prostora te mu je upućena obavijest o raskidu ugovora s otkaznim rokom od 30 dana.

Članovi Školskog odbora suglasni su da se ponovno oglasi poziv za prikupljanje ponuda za korištenje prostora čajne kuhinje i prodaju gotovih proizvoda.

Nakon rasparave jednoglasno je zaključeno sljedeće:

-poziv za prikupljanje ponuda za korištenje prostora čajne kuhinje objavit će se na web stranici škole

-rok za prikupljanje ponuda je 8 dana od dana objave

-početna cijena korištenja navedenog prostora je 5.000,00 kuna

-ugovor o korištenju prostora, kao i do sada, sklapat će se na godinu dana s mogućnošću produženja.

Sjednica zavšila u 14,45 sati.

Zapisnik napisala, Predsjednica Školskog odbora,

Gorana Lavrenčić, dipl.iur. Mirjana Stanić, prof.